Timerekorden er en disciplin i cykelsporten, hvor en rytter kører alene i en time, hvorefter den kørte distance opmåles.  Disciplinen køres på bane for at give så ideelle forhold som muligt. I 1993 slog den skotske amatørcykelrytter Graeme Obree timerekorden, på en cykel, som han selv havde bygget.  Verdensrekorder Den første verdensrekord anerkendt af det internationale cykelforbund (nu UCI) blev sat af Henri Desgrange i Paris 11. maj 1893 og var på 35km 325 m. Denne og alle senere anerkendte rekorder for mænd fremgår af UCI's pdf-fil . Der skelnes mellem indendørs og udendørs baner og for de sidstnævnte om de er beliggende i over eller under 600 meters højde. De tilsvarende verdensrekorder for kvinder fremgår af UCI's pdf-fil Der findes på den tilsvarende engelsksprogede Wikipedia-artikel en mere dybdegående redegørelse for de tekniske udviklinger historisk. Seneste større ændring fra UCI's side (Luganocharteret) er fra 2014 og fremgår af UCI's pdf-fil. Reglerne sikrer ensartet udstyr, men tidligere rekorder af Moser, Obree, Indurain, Rominger og Boardman (56km375m) med andet udstyr er bevaret på den historiske liste. Den nuværende timerekord er opdelt i to rekorder. En hvor der ikke er ret mange restriktioner på hvordan cyklen ser ud og en hvor der er mange restriktioner: